*ZÁPISNICA*

z mimoriadneho zasadnutia Obecného zastupiteľstva v Dolných Lovčiciach,

konaného dňa 02.10.2015 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 1

4 / Pracovníčky OcÚ : 2

5/ Hostia: 0

 Prítomní spolu: 9, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. OZ sa zúčastnili všetci piati poslanci, čím bolo OZ uznášaniaschopné a rokovanie pokračovalo.

*2.) Určenie overovateľov zápisnice a zapisovateľky*

Za overovateľov zápisnice určil poslankyňu Barboru Ohrablovú a poslanca Ing. Tomáša Bartoviča. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.48/2015 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie
2. Kontrola plnenia uznesení
3. Rôzne
4. Diskusia
5. Záver

za: **5**  ( Bartovič, Gašparovič, Ohrablová, Hába, Škoda)

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

1. Naďalej ostáva otvorený bod programu, ohľadne napojenia na inžinierske siete - p. Vladimíra Maruniaka- návrh na prehodnotenie dimenzií.........

Poslanci vzali tieto informácie na vedomie.

*3. Rôzne*

1. Starosta informoval poslancov, že p. Eduard Šturdík ( viď príloha) predložil poslancom projekt - situáciu, kde je zapracovaná požiadavka od poslancov-

umiestnenie revíznych šácht za predĺžením hranice pozemku p. Muchu.

#### Uznesenie č.49/2015 OZ

Obecné zastupiteľstvo v Dolných Lovčiciach súhlasí s vedením inžinierskych sietí cez pozemok vo vlastníctve obce Dolné Lovčice, evidovaný na LV. Č. 700, v katastrálnom území obce Dolné Lovčice, a to konkrétne cez pozemok par. č. 163/1 za podmienky, že práce budú zrealizované podľa výkresu projektovej dokumentácie pre stavebné povolenie- situácia osadenia- č- výkresu ZTI-1, archívne číslo 169/15.

za: **5**  ( Bartovič, Gašparovič, Ohrablová, Hába, Škoda)

proti : **0**

zdržal sa : **0**

 b)Starosta informoval poslancov o riešení podnetov od p. Jaroslavy Škodovej, ktoré sa začali riešiť na predchádzajúcom zasadnutí OZ, ktoré sa konalo dňa 18.9.2015

1. Prevádzka v MŠ 6,30-16,30 hod.
2. Určiť limit detí potrebný na prevádzku MŠ

Na návrh riaditeľky MŠ Dolné Lovčice, po konzultácii s rodičmi bude upravená prevádzková doba v MŠ v Dolných Lovčiciach na dobu 6,30 -16, 30 hod.

#### Uznesenie č.50/2015 OZ

Obecné zastupiteľstvo v Dolných Lovčiciach súhlasí s prevádzkovou dobou v Materskej škole v Dolných Lovčiciach v čase 6,30 -16, 30 hod ( na základe požiadavky od rodičov).

za: **5**  ( Bartovič, Gašparovič, Ohrablová, Hába, Škoda)

proti : **0**

zdržal sa : **0**

Starosta ďalej informoval poslancov ohľadom určenia počtu detí- limitu potrebného na prevádzku MŠ počas prázdnin. Po konzultácii s MŠ v Horných Zeleniciach, kde je približne rovnaký počet detí v MŠ navrhuje poslancom, aby bola predlžená prevádzka v MŠ o dva júlové týždne, pričom minimálny počet detí bude 10 - rodičia dostanú podpísať záväznú zmluvu, kde bude dohodnuté, že uhradia vopred stravné a ½ mesačného školného. Uvedená suma bude formou daru, ktorý sa v prípade choroby alebo inej neprítomnosti na prihlásený pobyt v MŠ počas prázdnin nebude vracať.

V prípade menšieho počtu detí v MŠ sa poslanci dohodli na min. počte 7 fyzicky prítomných detí- rozdiel 3 detí do počtu 10 sa rozráta medzi zvyšných 7 detí.

Počas školského roka, ak je menej ako 8 detí – MŠ je zatvorená.

#### Uznesenie č.51/2015 OZ

Obecné zastupiteľstvo v Dolných Lovčiciach súhlasí s prevádzkou počas letných prázdnin za podmienok , že rodičia záväzne prihlásia deti na pobyt v MŠ počas prvých dvoch júlových týždňov, pričom vopred uhradia poplatok za stravu a ½ školného. Minimálny počet detí počas prázdnin 10 detí, ak je 7 fyzicky prítomných – poplatky za 3 deti sa rozrátajú medzi zvyšných 7 detí.

za: **5**  ( Bartovič, Gašparovič, Ohrablová, Hába, Škoda)

proti : **0**

zdržal sa : **0**

 c) Info. Nadačný fond Slovenských elektrární v Nadácii Pontis, ktorý zverejnil výzvu Ekoobec na vypracovanie energetických auditov budov, schválil našu žiadosť o bezplatné vypracovanie energetického auditu budovy Materskej školy.

Poslanci vzali túto informáciu na vedomie.

 d) Spolufinancovanie na vybudovaní kanalizačnej prípojky k RD p. Miroslava Hlbokého.

Mgr. Gašparovič, ktorý bol poverený zistiť od p. Adamca ( starostu v čase budovania kanalizácie v obci) ako to bolo v prípade realizácie a financovania prípojok na ulici SNP, informoval poslancov, že rodina Hlboká odmietla vybudovanie kanalizačnej prípojky s odôvodnením, že si vybuduje vlastnú čističku odpadových vôd.

#### Uznesenie č.52/2015 OZ

Obecné zastupiteľstvo v Dolných Lovčiciach **zamieta** žiadosť p. Miroslava Hlbokého o finančný príspevok na vybudovanie kanalizačnej prípojky k rodinnému domu na ulici SNP 89.

Odôvodnenie: V čase budovania kanalizácie v obci Dolné Lovčice rodina Hlboká odmietla vybudovanie kanalizačnej prípojky k ich rodinnému domu s odôvodnením, že si vybudujú vlastnú čističku odpadových vôd.

za: **5**  ( Bartovič, Gašparovič, Ohrablová, Hába, Škoda)

proti : **0**

zdržal sa : **0**

e)Medziľudské vzťahy: Sekerka verzus Drgoň. Starosta informoval poslancov o podnete p. Sekerku na p. Drgoňa ml., ktorý neoprávnene vyrúbal stromy na jeho pozemku. Tento podnet je postúpený na Okresný úrad ŽP v Trnave.

Poslanci vzali túto informáciu na vedomie.

j)Info. Spoločnosť DL Group v zastúpení p. Kavickým podala žiadosť o rozkopávkové povolenie na vybudovanie vodomernej šachty pre osadenie vodomera pre celú lokalitu IBV JUH. Spoločnosť Tavos si dala podmienku, že vodovodná sieť bude spustená do prevádzky ak bude vodovodná sieť zokruhovaná a bude nejaký odber.

Starosta informoval poslancov, že nosnosť šachty je dimenzovaná na vyššiu záťaž.

Poslanci vzali tieto informáciu na vedomie.

 f)Starosta ďalej informoval o požiadavke Spoločenstva vlastníkov bytov na Trnavskej ulici- na vyjadrenie k projektu zateplenia obvodného plášťa, obnova logií a spoločných priestorov bytovky, ktorá je v ich vlastníctve.

#### Uznesenie č.53/2015 OZ

Obecné zastupiteľstvo v Dolných Lovčiciach vydáva súhlasné stanovisko pre Spoločenstvo vlastníkov bytov na Trnavskej ulici pre realizáciu stavebných prác , konkrétne zateplene obvodného plášťa, obnova logií a spoločných priestorov, ktorá je v ich vlastníctve:

za dodržania nasledovných podmienok:

1. lešenie ani iné stavebné pomôcky nesmú byť postavené tak, aby zasahovali do chodníka, prípadne do miestnej komunikácie
2. vykonať také opatrenia, aby pri prácach nebola ohrozená bezpečnosť chodcov, ani osôb vstupujúcich do rekonštruovaného objektu
3. na miestnej komunikácii, chodníkoch ani na prístupovej ceste k rekonštruovanému objektu nesmie byť skladovaný žiadny stavebný ani iný materiál
4. po ukončení prác dať okolie bytovky do pôvodného stavu
5. vzhľadom na to, že trávnik v okolí bytovky je udržiavaný kosením, je potrebné po ukončení prác odstrániť všetky nečistoty a pozostatky stavebného charakteru.

za: **5**  ( Bartovič, Gašparovič, Ohrablová, Hába, Škoda)

proti : **0**

zdržal sa : **0**

 g) Starosta informoval poslancov o viacerých ústnych sťažnostiach na neohlásené ohňostroje.
Poslanci navrhli, aby pri prenájme KD a spoločenskej miestnosti u Gorazda boli prenajímatelia vyslovene upozornení v zmluve na dodržiavanie §53 ods.2 zákona 58/2014 o výbušninách, výbušných predmetoch a munícii a o zmene a doplnení niektorých zákonov.

§53 ods.2 zákona 58/2014 – používanie pyrotechnických výrobkov znie : Pyrotechnický výrobok kategórie 2, 3, P1 a T1 je zakázané používať vo vzdialenosti menšej ako 200m od

nemocníc, kostolov, detských zariadení, domovov dôchodcov, škôl, liečební a cintorínov bez písomného súhlasu vlastníka týchto objektov.

h) Starosta informoval poslancov o možnosti zriadiť spoločný zberný dvor s obcou Brestovany. Približne v ½ novembra by mala byť vyhlásená výzvy na zriadenie- vybudovanie zberných dvorov.

Poslanci vzali tieto informáciu na vedomie.

 *Diskusia*

V rámci diskusie poslanci neformálne diskutovali. Starosta opätovne pripomenul poslancom

2. obecný ples, ktorý sa uskutoční dňa 25.10.2015- Black Band. Ďalej starosta informoval poslancov o príprave tradičnej akcie“ More je z kvapiek“, ktorá sa uskutoční dňa 28.11.2015.

*5.Záver*

Starosta poďakoval poslancom za účasť na mimoriadnom zasadnutí OZ, za všetky návrhy a plodnú diskusiu.

Na záver ukončil zasadnutie.

 František Juriš

 starosta obce

*Overovatelia zápisnice :*

1./ Barbora Ohrablová ....................................................

2./ Ing. Tomáš Bartovič ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 05.10.2015